sasicodes/solvari-1 huggingface dataset:
அந்தவகையில் தாஜ்மகாலுக்குள் முஸ்லிம்கள் தொழுகை நடத்தும் பகுதியை தொல்லியல் துறை அதிகாரிகள் பூட்டு போட்டு மூடியதுடன் தாஜ்மகால் வளாகத்துக்குள்ளும் தொழுகை நடத்தக் கூடாதென அனுமதி மறுத்துள்ளனர்.
கிளி இரணைமடு இரணைமடு அம்பாள்நகர் பகுதியில் இன்று செவ்வாய்க்கிழமை இடம்பெற்ற விபத்தில் ஆசிரியர் ஒருவர் ப கிளிநொச்சியில் காணாமல் போன இளைஞன் ஒருவர் உயிரிழந்த நிலையில் அவரது சடலம் கண்டெடுக்கப்பட்டுள்ளது.
எனவே வேலுப்பிள்ளை தம்பதியினர் தமது மழலைச் செல்வங்களை கல்வி கற்பதற்காக மலேசியாவிலிருந்து யாழ்ப்பாணத்திற்கு அனுப்பினார்கள்.
அப்போது கொழும்பிலிருந்து காங்கேசன்துறைக்கு புகையிரத சேவை ஆரம்பிக்கப்படாமையினால் மீண்டும் கப்பலிலேயே காங்கேசன்துறைக்கு வந்து தமது சொந்த ஊரான தெல் லிப்பழைக்கு வந்தார்.
ஐந்தாம் வகுப்பிற்குப் பின்னர் செல்வநாயகம் யாழ்ப்பாணம் சென்று சென்.ஜோன்ஸ் கல்லூரியில் சேர்ந்து சீனியர் கேம்பிரிட்ஜ் பரீட்சைக்குப் படிக்கத் தொடங்கினார்.
இத்தருணத்தில் மலேசியாவிலிருந்த அவரது தந்தையார் சுகவீனமுற்றிருந்தமையால் அவரைப் பார்க்க மலேசியா சென்று சுமார் ஒரு மாதம் வரை தங்கியிருந்து மீண்டும் திரும்பினார்.
தமது பிற்காலத்தில் இலங்கைத் தமிழினத்தின் பொறுப்பெல்லாவற்றையும் சிரமேற் கொண்ட தமிழ்த் தந்தைக்கு தந்தையில்லாத குடும்பத்தின் பொறுப்பைச் சுமப்பதா பெரிய காயம் இரண்டு தம்பிமாரையும் அருமைத் தங்கையையும் அரவணைத்துக் கொண்டு கொழும்பு சென்ற்.தோமஸ் கல்லூரியில் தமது ஆசிரியப் பணியைத் தொடர்ந்தார்.
பிற்காலத்தில் நல்ல நேர்மையான சட்டத்தரணி என்று பெயரும் புகழும் பெற்றாரோ அரசியலில் நுழைந்த பின்னர் எவ்வாறு உலக மக்கள் அனைவராலும் தமிழ் பேசும் மக்களின் தன்னிகரில்லாத் தலைவன் என்றும் நேர்மையான அரசியல்வாதி என்றும் பெயரும் புகழும் பெற்றாரோ அதே போல அவர் நல்லாசிரியன் என்று பெயரும் புகழும் பெற்றதில் எவ்வித ஆச்சரியமும் இருக்க முடியாது என்பது திண்ணம்.
புகழ்பெற்ற சட்டத்தரணியாக இருந்த காலத்தில் அன்னாரது ஜூனியராக இருந்து பிற்காலத்தில் பிரபல சட்டத் தரணிகளாகிய சிலரை இங்கு பார்ப்பது சாலச் சிறந்ததாகும்.
பொன்னம்பலம் அவர்களின் தலைமையில் நடைபெற்ற அகில இலங்கைத் தமிழ்க் காங்கிரஸ் அங்குரார்ப்பணக் கூட்டத்தில் செல்வா கலந்து கொண்டார்.
தமக்கே உரித்தான மெல் லிய உடல்வாகுடன் மென்மையாக ஆறுதலாக ஆனால் உறுதியாக நிறுத்தி நிறுத்தி அவர் பேசிய உரைகள் அனைவரையும் பெரிதும் கவர்ந்தன.
அந்தச் சட்டத்தை எதிர்த்து தமிழ்க் காங்கிரஸ் இலங்கை இந்தியக் காங்கிரஸ் லங்கா சமசமாஜக் கட்சி பொல்சுவிக் வெனிஸ்ட்ரீட்சி சில சுயேச்சை உறுப்பினர்களும் வாக்களித்தனர்.
பெரியவர் செல்வநாயகம் தமிழர் விடுதலைக்காக தமிழ் மக்கள் அமைதியாக தமது தாயகத்தில் சுதந்திரமாக வாழ வேண்டும் என்ற ஒரே நோக்கத்திற்காக இறுதி வரை ஒரு சத்தியாக்கிரகியாக ஊழலற்ற வாழ்க்கையைக் கடைப்பிடித்தார்.
அமரர் செல்வநாயகத்தின் தீர்க்கதரிசனமான பண்டாசெல்வா ஒப்பந்தத்தையோ அல்லது பண்டாடட்லி ஒப்பந்தத்தையோ மாறி மாறி ஆட்சிக்கு வந்த அரசுகள் நிறைவேற்றி இருந்தால் எத்தனை பொருள் இழப்புகள் உயிர்ச் சேதங்கள் அனர்த்தங்களை இந்த அழகிய சிறிய நாடு தவிர்த்திருக்கும்.
மேற்படி சிறப்பு மலரில் காங்கேசன்துறை தொகுதியின் பாராளுமன்றப் பிரதிநிதியாக இருந்த தந்தை செல்வா ஒரு நீண்ட கட்டுரையை வெளியிட்டிருந்தார்.
அவர்கள் பாராட்டப்பட வேண்டியவர்களே அவர்களுக்குப் பாராட்டைத் தெரிவித்துக் கொள்ளும் அதேவேளையில் தமிழ் மக்கள் தாமும் சுதந்திரம் அடைவதற்குப் பாடுபடுவதற்குத் தங்களை அர்ப்பணித்துக் கொள்ளுதல் வேண்டும் என்றும் அழைப்பு விடுத்திருந்தார் தந்தை செல்வா எத்தகையதொரு சுதந்திரத்தை தமிழ் மக்களுக்காக தந்தை செல்வா வாஞ்சித்திருந்தார் என்பதை அவரது கட்டுரையே நன்கு புலப்படுத்துகின்றது.
எனும் வினாவிற்கு விடையாக தந்தை செல்வா குறிப்பிடுகின்றார் சுதந்திரமான தமிழர்களது யாழ்ப்பாண இராச்சியம் சிங்கள அரசுகளுடன் போர் செய்யும் அளவிற்கு அதன் பொருள் வளம் வலுவுடையதாகவே இருந்திருந்தது என்பதுடன் தாம் அக்கட்டுரையை எழுதுகின்ற அந்த நாளிலும் கூட ஒரு ரூபா நாணயத்திற்குத் தென்னிலங்கையில் கொள்வனவு செய்யக் கூடிய பொருட்களிலும் பார்க்க அதிகளவு பொருட்களைத் தமிழ் பகுதிகளில் வாங்க முடியுமாக உள்ளதென்றும் வாதிட்டிருந்தார் தந்தை செல்வா.
இதில் ஐயுறவு கொள்பவர்கள் ஆவணக்காப்பாளர் குரும்பசிட்டி கனகரத்தினத்திடம் சென்று சம்பந்தப்பட்ட கட்டுரையைப் பார்த்து உறுதி செய்துகொள்ளலாம்.
இந்திய வம்சாவளி மக்களைப் பாதிக்கும் எந்தவொரு மசோதாவையும் இலங்கை இந்திய காங்கிரஸ் கட்சித் தலைமையின் சம்மதம் பெறாது ஆதரித்து வாக்களிப்பதில்லை எனும் ஒரு வாக்குறுதியை அக்கட்சியின் தலைமைக்கு எழுத்தில் தந்திருந்தது அகில இலங்கைத் தமிழ்க் காங்கிரஸ் கட்சியின் தலைமை.
அதன் அர்த்தம் பாராளுமன்றத்தில் சிங்களப் பிரதிநிதிகள் ஐம்பது பேர் இருந்தால் தமிழர்களுக்கும் ஐம்பது பிரதிநிதிகள் இருத்தல் வேண்டும் என்பதல்ல மாறாக சிறுபான்மை மக்கள் அனைவரையும் உள்ளடக்குவதாக ஐம்பது உறுப்பினர்கள் இருத்தல் வேண்டுமென்பதே சரிசம பிரதிநிதித்துவத்தின் மெய்யான அர்த்தமாகும்.
ஆகவே சுதந்திர தினத்துக்கு முன்பாக வந்த வெள்ளிக்கிழமை சனப்பிரதிநிதிகள் சபை ஒத்திவைக்கப்படுதற்கான நேரம் அண்மித்தபோது பிரதமர் டி.எஸ்.சேனநாயக்க இலங்கையின் கடைசி கண்டி மன்னன் இரண்டாம் விக்கிரமராஜசிங்கனால் உபயோகிக்கப்பட்ட சிங்கக் கொடியையே இலங்கையின் சுதந்திரக் கொடியாக சபை தீர்மானிப்பதாக அறிவிக்கும் ஒரு பிரேரணையைக் கொண்டுவந்து அதன் மீது உரைநிகழ்த்த ஆரம்பித்திருந்தார்.
பிரதமர் டி.எஸ்.சேனாநாயக்கா பெரிதும் முயன்று தமது பிரேரணையை நிறைவேற்ற எத்தனித்தபோதும் சபாநாயகர் சேர்.மொலமுரேயால் சபை ஒத்திவைக்கப்பட்டது.
ஆகவேதான் இத்தீவின் முதல் சுதந்திர தினத்திற்குப் பின்பே இத் தீவுக்கான ஒரு தேசியக் கொடியைப் பரிந்துரைப்பதற்காக பிரதமர் சேனநாயக்கா ஒரு பாராளுமன்றத் தெரிவுக் குழுவினை நியமிப்பதற்கு நிற்பந்திக்கப்பட்டிருந்தார்.
பிரஜாவுரிமைச் சட்டம் நிறைவேறுவதற்கு உடன்பாடாகவே அகில இலங்கைத் தமிழ்க் காங்கிரஸ் கட்சியின் மொத்தமுள்ள பாராளுமன்ற உறுப்பினர்களுள் பெரும்பான்மையினராகிய ஐவர் மேற்படிமசோதா சனப் பிரதிநிதிகள் சபையில் விவாதிக்கப்பட்ட போதும் வாக்கெடுப்பிற்கு விடப்பட்ட போதும் சபையில் பிரசன்னம் தராது தவிர்த்துக் கொண்டிருக்கையில் கட்சியின் ஒரு சிறுபான்மையினராக ஜீ.ஜீ.பொன்னம்பலமும் சா.ஜே.வே.செல்வநாயகம் ஆகிய இருவர் மட்டுமே மசோதாவை எதிர்த்து வாதிட்டும் எதிர்த்து வாக்களித்தும் இருந்ததனால் கட்சியில் பிளவு ஏற்பட்டது.
அந்நிலையில் பதவியில் இருந்த ஐக்கிய தேசியக் கட்சிக்கு எதிர் வினை ஆதரவு நல்குவது குறித்து ஆலோசிக்கப்பட்டபோது கட்சியின் கொள்கையை முன்வைத்து அரசுடன் பேச்சுவார்த்தை நடாத்தி காணப்படும் உடன்பாட்டின் ஆதாரத்திலேயே அவ்வாறு எதிர்வினை ஆதரவு தரப்படுவதை வலியுறுத்தி சம்பந்தப்பட்ட ஆலோசனையை ஆட்சேபித்திருந்தார் தந்தை செல்வா அவ்வாறான நிலைப்பாட்டைத் தந்தை செல்வா.
முற்றவெளிப் பகிரங்கப்பொதுக் கூட்டத்தில் பிரஸ்தாபிக்கப்பட்டபோதோ ஒரு ஜனநாயகவாதியாக கட்சிக்குள் தம்மால் ஆட்சேபிக்கப்பட்டிருந்தும் பெரும்பான்மை உறுப்பினர்களால் நிறைவேற்றப்பட்டிருந்த ஆலோசனையைத் தாமே முன்மொழிந்தும் ஆதரித்தும் இருந்தார்.
எது எவ்வாறாயிருப்பினும் எந்தவொரு ஜனநாயக அமைப்பிலும் அதன் செயலாளர் பதவியே பொறுப்பு மிகுந்ததும் முக்கியத்துவம் வாய்ந்த பதவியுமாகும்.
அகில இலங்கைத் தமிழ்க் காங்கிரஸ் கட்சியின் செயலாளராக இருந்தவரோ கட்சியின் மேலவை உறுப்பினரான செனட்டர் டாக்டர் ஈ.எம்.வி.நாகநாதனே.யாழ்.முற்றவெளிப் பகிரங்கப் பிரசாரப் பொதுக்கூட்டத்தில் பிரஸ்தாபிக்கப்பட்ட அரசாங்கத்திற்கான எதிர்வினை ஆதரவுக்கு அவர் உடன்பாடானவராக இருந்திருக்கவில்லை.
ஆதலால் மேடைக்கு அருகே டாக்டர் நாகநாதன் இருந்திருந்தபோதிலும் கூட்டத்தில் உரை நிகழ்த்துவதற்கு அவருக்கு வாய்ப்பு மறுக்கப்பட்டிருந்தது.
எனவே அரசுக்கு எதிர்வினை ஆதரவு முற்றவெளிப் பொதுக்கூட்டத்தில் ஏகமனதான தீர்மானம் மூலம் முடிவு செய்யப்பட்டிருந்ததாகக் கூறமுடியாது.
அகில இலங்கைத் தமிழ்க் காங்கிரஸ் கட்சியில் இவ்வாறாக ஏற்பட்டிருந்த கருத்து முரண்பாடு காரணமாக தந்தை செல்வா தலைமையில் சனப்பிரதிநிதிகள் சபையில் அவரது சகாவாக இருந்த கோப்பாய் கோமான் கு.வன்னியசிங்கம் மூதவை உறுப்பினர் இரும்பு மனிதர் டாக்டர் ஈ.எம்.வி.நாகநாதன் சாவகச்சேரி பாராளுமன்ற உறுப்பினர் வி.குமாரசுவாமியின் மாமனார் டாக்டர் பரமநாயகம் மற்றும் பல கட்சி உறுப்பினர்களுடன் இணைந்து இலங்கைத் தமிழரசுக் கட்சி எனும் பெயரில் புதிய கட்சியை நிறுவினார்.
மேற்கு இலங்கையில் சிலாபம் நீர்கொழும்பு கொச்சிக்கடை போன்ற மேற்குக் கரையோரப் பகுதிகளில் வாழ்ந்த தமிழ் மக்கள் எங்ஙனம் படிப்படியாகத் தமது மொழி கலை கலாசாரத்தை மறந்து இனமழிந்து காலப்போக்கில் நிலை பிறழ்ந்து முதலில் தமிழ் பேசும் சிங்களவர்களாகவும் பின்னர் சிங்களம் பேசும் சிங்களவர்களாகவும் மாற நேர்ந்ததோ அதே துர்ப்பாக்கிய நிலை வடக்கிலும் கிழக்கிலும் வாழும் தமிழ் மக்களுக்கு நேரிடாது காப்பதற்கு அவர்கள் தம்மைத் தாமே ஆள்பவர்களாக இருத்தல் வேண்டும்.
காரணம் அன்று நடைமுறையில் இருந்த சோல்பரி ஒற்றையாட்சியின் கீழ் தனிநாட்டுக்காகப் போரிடுவது தேசத்துரோகக் குற்றங்சாட்டப்பட்டு தமிழரசுக் கட்சி முளையிலேயே கிள்ளி எறியப்படாது காக்கும் பொருட்டாகவே.
ஆகவே பதிவு செய்யப்பட்ட கட்சியின் பெயர் இலங்கைத் தமிழரசுக் கட்சியாக இருந்தபொழுதிலும் காரணப் பெயராக சமஷ்டிக் கட்சி எனும் பெயரும் அதனுடன் ஒட்டிக்கொண்டது.
விடயம் புரிந்தவர்களாக இதனையே மாற்றுக் கட்சியினர் தமிழருக்கு இலங்கைத் தமிழரசுக் கட்சியென்றும் சிங்களவர்களுக்கோ சமஷ்டிக் கட்சியென்றும் மாறுபட உரைத்து வருவதாகவும் பழிசுமத்தத் தலைப்பட்டனர்.
சதா தமது காற்சட்டைப்பொக்கற்றிற்குள் பதவி துறப்புக் கடிதத்தை வைத்துக்கொண்டே அரசுக்கு எதிர்வினை ஆதரவு நல்கப்போவதாக ஐக்கிய தேசியக் கட்சியில் இணைந்துகொண்ட காங்கிரஸ் கட்சித் தலைவர் ஜீ.ஜீ.பொன்னம்பலம் கைத்தொழில் மீன்பிடித்துறை அமைச்சராக நியமனம் பெற்றார்.
இத் தீவுக்கான ஒரு தேசியக் கொடியைத் தெரிவு செய்வதற்காக பிரதமர் நியமித்திருந்த பாராளுமன்றத் தெரிவுக் குழுவில் சிறுபான்மை மக்களைப் பிரதிநிதித்துவப்படுத்திய மூவர் ஜீ.ஜீ.பொன்னம்பலம் மேலவை உறுப்பினர் எஸ்.நடேசன் மற்றும் ரி.பி.ஜாயா ஆகியோராவர்.
பெரும்பான்மை சிங்களவர்களைப் பிரதிநிதித்துவப்படுத்தியவர்கள் வாளேந்திய சிங்கக் கொடியில் சிறிதளவு மாற்றத்தையேனும் செய்வதற்கு இணங்காமையால் பத்துத் தடவைக்கு மேல் தெரிவுக் குழு கூடியபோதும் தீர்க்கமான முடிவு எதனையும் பரிந்துரைக்க இயலவில்லை.
பொது மக்கள் கருத்துக் கோரப்பட்டபோது பௌத்த இந்து இஸ்லாமிய கிறிஸ்தவ மதங்கள் நான்கையும் சேர்ந்தவர்களால் வணக்கத்துக்குரிய ஒருதலமாகப் போற்றப்படும் ஆதாமின் சிகரமாக அழைக்கப்படும் சிவனொளிபாத மலையையே சின்னமாக தேசியக்கொடி கொண்டிருத்தல் வேண்டும் என்று முன்னர் யாழ்ப்பாண வாலிபர் காங்கிரஸ் தலைவராக விளங்கிய காந்தியவாதி ஹன்டி பேரின்பநாயகம் வலியுறுத்தியிருந்தார்.
ஆயினும் திரைக்குப் பின் சம்பவித்திருந்த சூழ்ச்சியால் திடீரென்று வாளேந்திய சிங்கக் கொடிக்குப் புறத்தே தமிழ் இஸ்லாமிய மக்களைப் பிரதிபலிப்பதாக இரு வரைகோடுகளைத் தேசியக் கொடியில் இணைப்பதற்கு ஜீ.ஜீ.பொன்னம்பலமும் ரி.பி.ஜாயாவும் இணக்கம் தெரிவிக்க அதுவே தீவின் தேசியக் கொடியாக ஏற்றுக்கொள்ளப்பட்டிருந்தது.
இடையில் காலிமுகத்திடலில் நிகழ்ந்த விபத்தினால் குதிரை மீதிருந்து விழுந்த டி.எஸ்.சேனநாயக்கா சடுதியில் மரணமானபோது சம்பவித்த பிரதமர் பதவிக்கான போட்டாபோட்டியில் முறையாக அப்பதவிக்கு வந்திருக்க வேண்டியவராகிய சபை முதல்வர் சேர்.
ஜோன்கொத்தலாவலையின் கீழ் பதவியேற்பதற்குத் தாம் தயாரில்லையென்றும் டட்லி சேனநாயக்காவே பிரதமராக நியமிக்கப்படுதல் வேண்டும் என்றும் ஜே.ஆர்.ஜெயவர்த்தனா சேர்.
ஒலிவர் குணத்திலக்கா போன்றோருடன் ஜீ.ஜீ.பொன்னம்பலமும் கூட்டுச் சேர்ந்திருந்தார்.முன்னவர்கள் இருவரையும் மன்னிப்பதற்கு ஆயத்தமாகவிருந்த சேர் .
புதிதாக பிரதமராக வந்திருந்த டட்லி சேனநாயக்கா தமது நியமனத்திற்கு வாக்காளர்களின் ஆதரவைப் பெறும்பொருட்டாக பாராளுமன்றத்தைக் கலைத்து புதிய தேர்தலுக்கு உத்தரவிட்டார்.
இலங்கைத் தமிழரசுக் கட்சி நிறுத்தியிருந்த வேட்பாளர்களில் என்.ஆர்.இராஜவரோதயம் திருகோணமலையிலும் கு.வன்னியசிங்கம் கோப்பாயிலுமாக இருவர் மட்டுமே வெற்றிபெற்றிருக்க ஏனையோர் யாவரும் படுதோல்வியடைந்தனர்.
இத்தேர்தலில் அகில இலங்கைத் தமிழ் காங்கிரஸ் தலைவர் ஜீ.ஜீ.பொன்னம்பலத்தை எதிர்த்துப் போட்டியிடும் பொருட்டு மூதவை உறுப்பினர் செனட்டர் டாக்டர் ஈ.எம்.வி.நாகநாதன் தமது செனட்டர் பதவியைத் துறந்திருந்தார்.
தமது மூதவைச் சகாவான நாகநாதனை ஆதரித்து பொதுக் கூட்டங்களில் உரை நிகழ்த்தியிருந்த செனட்டர் நடேசன் தேசியக் கொடியின் தெரிவில் நிகழ்த்தப்பட்டிருந்த காட்டிக்கொடுப்புக்களை விரிவாகவே விவரித்திருந்தார்.
பிரஜாவுரிமைச் சட்டம் நிறைவேற்றப்படுவதில் இந்திய வம்சாவழித் தமிழர்களுக்கு இழைக்கப்பட்ட துரோகத்தை இலங்கை இந்திய காங்கிரஸ் தலைவர்கள் சௌமியமூர்த்தி தொண்டமானும் ஜனாப் அஸீஸ் இருவரும் தமிழரசுக் கட்சியின் மேடைகளில் அம்பலப்படுத்தத் தவறவில்லை.
தமிழரசுக் கட்சியின் பொதுக் கூட்டத்தில் செனட்டர் நடேசன் உரை நிகழ்த்திய சமயம் கூட்டத்தில் கூடியிருந்தோர் மத்தியில் பாம்புகளும் கட்டவிழ்த்து விடப்பட்டன.
அதுபோன்றே சாவகச்சேரியில் தமிழரசு வேட்பாளர் அருணாசலம் ஆசிரியரை ஆதரித்து நிகழ்ந்த பொதுக்கூட்டத்தில் நடேசன் பேசிக்கொண்டிருக்கும்போது மேடையே பொறியாகிக் குலைந்து போயிற்று யாதும் சம்பவியாதது போன்று நடேசனோ ஒலிவாங்கியைக் கையில் ஏந்தியவராக மேசை மீது ஏறிநின்று தமது உரையை நிறைவுசெய்திருந்தார்.
இதற்கு முன்பாக தமிழரசுக் கட்சி தனியாகவோ கூட்டாகவோ இணைந்தோ எந்த ஒரு போராட்டத்தையும் நடத்தியிராமை சிறப்பாகக் குறிப்பிடத்தக்கது.
டட்லி சேனநாயக்காவைத் தொடர்ந்து சேர் யோன் கொத்தலாவலை பிரதமரான முதலில் அவரது அமைச்சரவையில் ஜீ.ஜீ.பொன்னம்பலமும் ஒருவராக இடம்பெற்றிருந்தார்.ஆயினும் அமைச்சர் அவை பதவிப் பிரமானம் எடுத்துக்கொண்ட இருபத்திநான்கு மணி நேரத்துக்குள்ளாகவே பிரதமர் யோன் கொத்தலாவலை ஜீ.ஜீ.பொன்னம்பலத்திடம் அவரது ராஜினாமாவைக் கோரியிருந்தார்.பாவம் ஜீ.ஜீ.
அதன் அர்த்தம் நாட்டின் பிரதமரை வரவேற்பதற்குத் தமக்கு இருக்கும் உரிமையை ஒத்த அதே அளவு உரிமை வரவேற்பை எதிர்ப்பவர்களுக்கும் உண்டு என்பதே.
இதற்கு விரோதமாக அகில இலங்கைத் தமிழ் காங்கிரஸ் பாராளுமன்ற உறுப்பினர் தம்பியப்பா சேர்யோன் கொத்தலாவலைக்கு இங்கிலாந்தின் மன்னனும் இந்தியாவின் சக்கரவர்த்தி எனும் பாணியில் ஊர்காவற்றுறையின் மன்னனும் நெடுந்தீவின் சக்கரவர்த்தியாகவும் காகித அட்டையினால் ஒரு முடிசூட்டு விழாவினையே நடத்தியிருந்தார்.இதனால் மனம் குளிர்ந்துபோன சேர் யோன் கொத்தலாவலைக்கு தமிழ் காங்கிரஸ் பிரமுகர் சி.அருளம்பலத்தைத் தலைவராகக் கொண்ட கொக்குவில் கிராம சபை அளித்த வரவேற்பு வைபவம் ஒன்றிற்குத் தலைமைதாங்கிய காந்தியவாதி ஹன்டி பேரின்பநாயகம் சிங்களம்தமிழ் ஆகிய இரு மொழிகளையும் தீவின் சம அந்தஸ்துள்ள உத்தியோக மொழிகளாக்கச் சட்டம் இயற்றுமாறு கோரியபோது அவ்வாறே செய்வதாக பகிரங்கமாக அறிவித்திருந்தார் சேர் யோன் கொத்தலாவலை.
இவ்வரவேற்புக்கூட்டத்துக்கு சேர் யோன் கொத்தலாவலையை ஊர்வலமாக அழைத்துச் செல்வதற்கு ஆரம்பித்த குளப்பிட்டிச் சந்தியில் ஒரு பெரிய கறுப்புக் கொடி திடீரென்று பிரதமர் முன்பாக தோற்றும்படி வியூகம் அமைக்கப்பட்டிருந்தது.
ஒப்சேபர் பத்திரிகையில் கொலற் வெளியிட்டிருந்த ஒரு கேலிச் சித்திரம் தந்தை செல்வாவையும் அவரது ஆதரவாளர்களையும் குறிப்பதாக செவிட்டுத் தலைவனும் குருட்டு ஆதாரவாளர்களும் இதன் மேல் அது காலத்துக்குப் பொருத்தமாகவே அமையும்.
இடதுசாரிக் கட்சிகள் இரண்டுமே இரு மொழிகளுக்கும் சம அந்தஸ்து கிடைக்கப் போராடி வருவதால் ஏன் தமிழர்கள் யாவரும் அவற்றை ஆதரிக்கக் கூடாது?
என வினவியபோது நொந்தும் பிள்ளையை அவளே பெறல் வேண்டும் ஏனையோர் வேண்டுமாயின் செவிலித்தாயாக மட்டுமே உதவ முடியும் என அன்று கு.வன்னியசிங்கம் உரைத்ததை இன்று வரலாறு மெய்ப்பித்து விட்டது சம்பந்தப்பட்ட மேற்படி இரு கட்சிகளின் நடத்தையினாலும்.
சிங்களம் மட்டுமே உத்தியோக மொழியெனச் சட்டம் கொண்டு வருவதற்கு முற்பட்ட ஐக்கிய தேசியக் கட்சி அரசினைத் தோற்கடிப்பதற்கு தமிழ் சிங்களம் ஆகிய இரு மொழிகளுக்கும் சம அந்தஸ்து வழங்கப்படல் வேண்டுமென்று வலியுறுத்தி நின்ற லங்கா சமசமாஜக் கட்சியும் இலங்கைப் பொதுவுடமைக் கட்சியும் மொழிப் பிரச்சினை மீது அதே கருத்தைக் கொண்டிருந்த அகில இலங்கைத் தமிழ் காங்கிரஸ் கட்சியையும் இலங்கைத் தமிழரசுக் கட்சியையும் வகுப்புவாதக் கட்சிகள் எனக் கண்டனம் செய்து ஒதுக்கிவிட்டு அந்த இரு கட்சிகளுக்கும் எதிராகத் தேர்தலில் வேட்பாளர்களை நிறுத்திப் போட்டியிட்டிருந்ததுடன் சம்பந்தப்பட்ட மேற்படி இரு கட்சிகளினதும் வேட்பாளர்களைத் தோற்கடித்தே பருத்தித்துறைத் தொகுதியை இலங்கை பொதுவுடமைக் கட்சி அத்தேர்தலில் வெற்றியும் பெற்றிருந்தது.
அதற்கு முற்றிலும் மாறாக தென்னிலங்கையிலோ இவ்விரு கட்சிகளும் அதே தேர்தலில் இருபத்திநான்கு மணிநேரத்தில் சிங்களம் மட்டும் உத்தியோகமொழிச் சட்டத்தைக் கொண்டுவருவோம் எனக் கொக்கரித்து நின்ற கே.எம்.சீ.இராசரத்தினர ஜெயசூர்ய ஆர்.ஜீ.சேனாநாயக்க டாக்டர் தகநாயக்க தோழர் பிலிப் குணவர்தன ஆகியோரை உள்ளடக்குவதாக எஸ்.டபிள்யூ.ஆர்.டி.பண்டாரநாயக்கவின் தலைமையைக் கொண்டதான சிங்களப் பேரினவாத மக்கள் ஐக்கிய தேர்தல் முன்னணியுடன் அதேதேர்தலில் போட்டித் தவிர்ப்பு ஒப்பந்தத்தில் கைச்சாத்திடுவதற்கு எவ்வாறு முடியுமாக இருந்தது?
பங்கீட்டரிசியைக் குறைத்ததை ஆட்சேபித்து நாடு முழுவதும் ஹர்த்தால் அனுஷ்டித்து பிரதமர் டட்லி சேனாநாயக்காவை பதிவி துறக்க வைத்திருந்த இடதுசாரிக் கட்சிகள் இரண்டும் பாராளுமன்றத்தை மட்டுமே ஒரு மேடையாக உபயோகித்து அதனை உக்கிரமாக ஆட்சேபித்திருந்தனவேயன்றி பாராளுமன்றத்துக்கு வெளியே போராட்டம் எதிலும் குதியாது வாளாவிருக்கவே செய்தன.
ஆயினும் பலத்த பொலிஸ் காவலுடன் கூடியதாக பாராளுமன்றக் கட்டிடமே முட்கம்பி வேலிகளால் சூழ்ந்து கொள்ளப்பட்டிருந்த போது அவற்றை மீறுவது சாத்வீக மீறுதலாக அமையும் என்பதனால் சாத்வீக இயக்கமான தமிழரசுக் கட்சியின் தலைவர்களும் தொண்டர்களும் தந்தை செல்வா தலைமையில் காலிமுகத்திடலில் தானே தமது சத்தியாக்கிரகத்தை ஆரம்பித்தனர்.
சத்தியாக்கிரகத்தில் நேரடியான பங்காளியாக இராது தொண்டர்களுக்கு மருத்துவ முதலுதவிப் பணியாற்றிக்கொண்டிருந்த இரும்பு மனிதர் டாக்டர் ஈ.எம்.வி.
அச்சமயம் பெய்துகொண்டிருந்த பலத்த மழையின் மத்தியில் நிரபராதிகளாக சாத்வீக சத்தியாக்கிரகிகள் தமது சிங்களக் குண்டர்களால் பந்தாடப்படுவதை பாராளுமன்றக் கட்டிடத்தில் இருந்தவாறே சாளரத்தினூடாக நாட்டின் பிரதமர் பண்டாரநாயக்க பார்த்துக்கொண்டிருந்தார்.
காலி முகத்திடலில் நிகழ்ந்த தாக்குதல்களில் தாம் அடைந்த காயங்களுக்கு கட்டுப்போட்ட நிலையில் உத்தியோக மொழி மசோதா மீதான விவாதத்தில் பங்குபற்றுவதற்காக சனப் பிரதிநிதிகள் சபைக்கு வந்திருந்த தமிழரசுக் கட்சிப் பாராளுமன்றப் பிரதிநிதிகளைப் பார்த்து போரில் அடைந்திருந்த விழுப்புண்கள் எனக் கேலி செய்து வர்ணித்திருந்தார் பிரதமர் பண்டார நாயக்க.
இவ்விவாதத்தில் உரை நிகழ்த்தும் போதே இரு மொழிகள் ஒரே நாடு ஒரு மொழி இரு நாடுகள் என்று ஆணித்தரமாக வாதிட்டிருந்தார் தோழர் கொல்வின் ஆர்.டி.சில்வா.
சம்பந்தப்பட்ட திருமலை மாநாட்டில் கலந்துகொள்ளும் பொருட்டு தமிழரசுத் தலைவர்கள்ல பிரதிநிதிகள் தொண்டர்கள் யாவரும் தமிழர் வதியும் அனைத்து நகரத்திலும் இருந்து நடை பவனியாகவே திருமலைக்கு வந்திருந்தனர்.
அதற்காக வியூகம் வகுத்துத் தந்திருந்தவர் பின்னர் காவலூர் பிரதிநிதியாக வந்திருந்த சட்டத்தரணி வி.நவரத்தினமே தந்தை செல்வா ஒருபோதுமே ஜீவியகால தலைமையை விரும்பியவர் அல்லர்.
ஆகவே கிடைத்த வாய்ப்பினை இப்போது பயன்படுத்திக் கொண்டு திருமலை சிறப்பு மாநாட்டில் வைத்தே கு.வன்னிய சிங்கத்தை கட்சியின் உத்தியோகபூர்வ தலைவராக்கியிருந்தார் தந்தை செல்வா.
திருமலை சிறப்பு மாநாடு ஒருவருட காலக்கெடு விதித்து அதனது நான்கு கோரிக்கைகளாகிய ஆரம்பத்தில் அத்தீர்மானத்தைக் கண்டுகொள்ளாது வாழாவிருந்த அரசு கட்சியின் புதிய தலைவர் தமது சட்டத் தொழிலைத் துறந்து எதிர்வரவிருந்த சாத்வீக சட்ட மறுப்புப் போராட்டத்தில் ஈடுபடுத்தப்பட விருந்த தொண்டர்களைத் தெரிவு செய்து பயிற்சி அளிக்கத் தலைப்பட்டதும் காலக்கெடு நெருங்க நெருங்க தீவில் ஏற்பட்டு இருந்த கொந்தளிப்பான பரபரப்பு நிலையை அவதானித்து தந்தை செல்வாவை பேச்சுவார்த்தை நடத்த வருமாறு அழைப்பு விடுத்தது.
பேச்சுவார்த்தைக்காகத் தலைநகர் கொழும்புக்குப் புறப்பட்ட வன்னியசிங்கத்தை யாழ்.புகையிரத நிலையத்தில் சூழ்ந்துகொண்ட பத்திரிகை நிருபர்கள் முன்வைக்கப்பட்டுள்ள கோரிக்கைகள் நான்கும் வலியுறுத்தப்படுமா?
அல்லது விட்டுக்கொடுப்புக்கு இடமுண்டா என வினவப்பட்டதற்கு முதல் மூன்று கோரிக்கைகளுக்கும் இணங்கினால் நான்காவது கோரிக்கையில் தளர்ச்சி காண்பிக்கப்படும் என்பதே வன்னியசிங்கம் அளித்த வதிலாகவிருந்தது.
தமிழரசுக் கட்சி கடைப்பிடித்துவந்த ஒரு கட்டுப்பாடு பத்திரிகைப் பேட்டிகள் வெளியிடப்படும் போது மறுப்பு வெளியிடாது இருப்பது விளக்கம் தெரிவிப்பதுமாகும்.
இதன் நிமித்தமே டாக்டர் நாகநாதன் அங்கிள் ஒலிவரை முத்தமிடுகிறார் என பத்திரிகையில் வெளிவந்த கூற்றுக்கு ஒரு பொதுக்கூட்டத்துக்குத் தலைமை வகித்துக் கொண்டிருந்த தந்தை செல்வாவிடம் விளக்கம் கேட்கப்பட்டதற்கு அந்தக் கேள்விக்கு நாகநாதனே பதிலளிப்பார் என்று தெரிவித்திருந்தார்.
இங்கும் தந்தை செல்வாவிடம் வன்னியசிங்கத்தின் கருத்துக் குறித்து மறுநாள் கேட்கப்பட்டபோது அது வன்னியசிங்கத்தின் சொந்தக் கருத்தாக இருக்கலாம்.
அரசுக்கும் தமிழரசுக் கட்சிக்கும் இடைப்பட்ட முதற் சந்திப்பின்போதே சமஷ்டி ஆட்சியை வலியுறுத்தும் உங்களிடம் இத்தீர்வுக்கான சமஷ்டி அரசமைப்புத் திட்டம் ஏதும் உண்டாயின் தமது சொந்த ஆய்வுக்கு அதன் பிரதியொன்றினை உதவ முடியுமா என வினாவியிருந்தார் பிரதமர் பண்டாரநாயக்கா.
ஆயினும் ஏனையோரை முந்திக்கொண்டு இரும்பு மனிதர் டாக்டர் நாகநாதனோ அடுத்த சந்திப்பின்போது பிரதமருக்கு அதன் ஒரு பிரதி தரப்படும் என உறுதி கூறிவிட்டார்.
ஒரு சட்ட அறிஞராகத்தானும் இல்லாதிருந்த மருத்துவர் நாகநாதன் இத்தீவுக்கான ஒரு சமஷ்டி அரசியலமைப்பினை ஒரே இரவிற்குள் வரைத்தபோது கட்சியின் சட்ட அறிஞர்களால் பரிசீலித்து அங்கீகரிக்கப்பட்டு பிரதமர் பண்டாரநாயக்காவிடம் அதன் பிரதியே அடுத்த சந்திப்பின்போது கையளிக்கப்பட்டிருந்தது.
அச்சமயம் அதே றொஸ்மிட் பிளேஸில் வசிப்பவரான இத்தீவின் சொலிசிற்றர் ஜெனரல் மு.திருச்செல்வமோ பேச்சுவார்த்தைகளின் பெறுபேற்றை உடனறியும் பொருட்டு அதில் கலந்துகொண்ட தமிழரசுத் தலைவர்களது வரவுக்காக அல்பிரட் வீட்டுத் தோட்டத்தில் தந்தை செல்வா இல்லத்தில் காத்திருந்தார்.
ஒப்பந்தம் கைச்சாத்திடப்பட்டதும் தந்தையின் வீட்டுக்குத் திரும்பியிருந்த தமிழரசுத் தலைவர்களை மு.திருச்செல்வமே கதவு திறந்து அனுமதித்திருந்தார்.
இந்தக் காட்சி மறுநாள் வெளிவந்த டெய்லிநியூஸ் பத்திரிகையின் முன்பக்கச் செய்தியாக ஒளிப்படத்துடன் வெளியிடப்பட்டிருந்ததுடன் பிரதேச சபைகளுக்கான வரவினைத் தயாரிப்பதற்குப் பொறுப்புடையவரான இத்தீவின் சொலிசிற்றர் ஜெனரல் மு.திருச்செல்வத்திற்கு அந்த அர்த்த சாமத்தில் தந்தை செல்வா வீட்டில் என்ன வேலை?
தமது வளர்ப்புத் தந்தை செல்வநாயகம் என்பதால் தாம் அங்கு காணப்பட்டது ஆச்சரியம் அல்ல என்று திருச்செல்வம் பதிலளித்துத் தப்பித்துக் கொண்டபோதும் இடையில் சிறிது காலம் அதன் நிமித்தம் அவர் கட்டாய விடுமுறையில் அனுப்பப்பட்டிருந்தார் என்பதும் குறிப்பிடத்தக்கதே சம்பந்தப்பட்ட ஒப்பந்தம் பிராந்திய சபைகளில் வடகிழக்கில் தமிழ்மொழியை நிர்வாக மொழியாக அங்கீகரித்திருந்ததை அப்போது அம்பாறையில் இருந்த டாக்டர் கொல்வின் ஆர்.டி.சில்வா.
இப்பொழுது பண்டா நாம் கொடுத்திருக்கக் கூடியதிலும் பார்க்க அதிகமாகவே கொடுத்துவிட்டார் என்று கண்டித்திருந்தார்.பண்டா செல்வா ஒப்பந்தத்தை ஆட்சேபித்து ஆதரவாளர்கள் சூழ்ந்து வர கண்டிக்கு பாதயாத்திரை புறப்பட்ட ஜே.ஆர்.ஜெயவர்தனவை இம்புல்கொடையில் வைத்து எஸ்.டி.பண்டாரநாயக்க புறமுதுகிடச் செய்திருந்தும் றொஸ்மிட் பிளேஸ் பிரதமர் இல்லத்தில் பௌத்த குருமார் நிகழ்த்தியிருந்த ஆர்ப்பாட்டத்தைக் கண்டு அஞ்சிய பிரதமரினால் பண்டா செல்வா உடன்படிக்கை இரத்துச் செய்யப்பட்டதும் தெரிந்ததே.
சபை முதல்வர் சி.பீ.டி.சில்வா சிகிக்சை நிமித்தம் லண்டன் மாநகரில் இருந்தமையால் டாக்டர் டபிள்யூ தகநாயக்க பிரதமராக வந்திருந்தார்.
ஆயினும் ஸ்ரீலங்கா சுதந்திரக் கட்சிக்குள் ஏற்பட்ட உட்பூசல்கள் காரணமாக முஸ்லிம் உறுப்பினர்களைப் பெரும்பான்மையினராகக் கொண்டிருந்த தமது அமைச்சர் அவையுடன் அவர் பதவி துறக்க நேரிட்டது.
முதல் தடவையாக தீவு முழுவதும் ஒரே நாளில் பாராளுமன்ற பொதுத் தேர்தல் நடைபெற உத்தரவிட்டிருந்த பெருமை டாக்டர் தகநாயக்காவிற்கே சேரும்.
பாராளுமன்ற பெரும்பான்மையைப் பெற்றிராத ஐக்கிய தேசியக் கட்சித் தலைவர் டட்லி சேனாநாயக்கா தமிழரசுக் கட்சியின் ஆதரவு தமக்கு உண்டென்று தவறாகக் கூறி மகாதேசாதிபதி ஒலிவர் குணதிலக்கவினால் பிரதமராக நியமனம் பெற்றிருந்தார்.
தமிழரசுக் கட்சியும் இரு இடதுசாரிக் கட்சிகளும் தாம் சி.பி.டி.சில்வா பிரதமராக வருவதை ஆதரிப்பதாகக் கடிதம் தந்தும் ஒலிவர் குணதிலக்க அதனை நிராகரித்திருந்தார்.
சிம்மாசனஉரைக்கு நன்றி தெரிவிக்கும் விவாதம் மீதான வாக்கெடுப்பில் அரசுக்கெதிராக இருஇடதுசாரிக் கட்சிகளுடனும் சேர்ந்து வாக்களித்து தந்தை செல்வா டட்லி சேனாநாயக்க அரசைத் தோற்கடித்து இருந்தார்.
முதலில் ஸ்ரீலங்கா சுதந்திரக் கட்சியின் தலைமைப் பதவியை ஏற்பதற்கு மறுத்திருந்த ஸ்ரீமாவோ அம்மையார் பண்டாரநாயக்கவின் பெயர் வரலாற்றில் நிலைப்பதற்கு அவர் அத்தலைமைப் பதவியை ஏற்பது தவிர்க்க முடியாததொன்று என்று அவரது குடும்ப நண்பர் டாக்டர் நாகநாதனின் ஆலோசனையை ஏற்றுக் கொண்டவராக ஜூலைத் திங்களில் நிகழவிருந்த தேர்தலில் நேரடியாகப் போட்டியிட்டிராத போதும் சுதந்திரக் கட்சியின் தலைமைப் பதவியை வரித்துக் கொண்டிருந்தார்.
இரு இடதுசாரிக் கட்சிகளுடன் இலங்கைத் தமிழரசுக் கட்சியும் அத்தேர்தலில் ஸ்ரீலங்கா சுதந்திரக் கட்சியையே ஆதரித்தமையால் தனியொரு கட்சியாக ஆட்சி அமைக்கும் பாராளுமன்றப் பெரும்பான்மைப் பலம் அக்கட்சிக்குக் கிடைப்பதாகவிருந்தது.
அத்தேர்தலில் காங்கேசன்துறையில் தந்தை செல்வாவின் வெற்றி அறிவிக்கப்பட்ட போது தென் இலங்கையில் சுதந்திரக் கட்சி ஆதரவாளர் பட்டாசு வெடிகளை வெடித்துக் கொண்டாடியிருந்ததுடன் தேர்தலின் பின் முதற் தடவையாக பாராளுமன்றம் கூடியபோதும் தந்தை செல்வநாயகத்துக்கு ஜெயவேவா எனக் கூறி பெரும் சனசமுத்திரமாக ஆர்ப்பரித்திருந்தனர் பாராளுமன்றத்தின் முன்பாக.
செயலகம் முன்பாக ஆரம்பிக்கப்பட்ட சாத்வீக மறியல் போராட்டம் படிப்படியாக ஏனைய பட்டினங்களது பணிமனைகள் முன்பாகவும் விஸ்தரிக்கப்பட்ட வடக்குக் கிழக்கில் அரசு நிர்வாகமே முற்றாக ஸ்தம்பித நிலையை அடைந்தது.
வேறு வழியில்லாது நெருக்கடி கால நிலையை அறிவித்து வடகிழக்கிற்கு மறியல் போராட்டத்தை அடக்குவதற்கு ஸ்ரீமாவோ அம்மையார் இராணுவப் படைகளை அனுப்பியிருந்தார்.
தமிழரசுத் தலைவர்கள் யாவரும் நாகநாதன் நீங்கலாக கைது செய்யப்பட்டு பனாகொடையில் புதிதாக நிர்மாணிக்கப்பட்டதாக விருந்தும் உபயோகத்திற்கு வந்திராத இராணுவ முகாமில் தடுத்து வைக்கப்பட்டனர்.
பாராளுமன்றத்தில் வெளிப்பட்டு சத்தியாக்கிரகிகளுக்கு நிகழ்த்தப்பட்ட அட்டூழியங்களை பறைசாற்றும் பொருட்டாக டாக்டர் நாகநாதன் ஒரு கிறிஸ்தவ மத குருவாகவும் சிவசிதம்பரம் தொழிலாளி போன்றும் உருமறைப்புச் செய்து கொண்டவர்களாக புகையிரதம் மூலம் தலைநகர் கொழும்பு சென்றடைவதற்கு மேற்கொள்ளப்பட்ட எத்தனம் கைகூடவில்லை.
பாராளுமன்ற உறுப்பினர் மு.சிவசிதம்பரம் தந்த தகவல்களால் தோழர் எட்மன் சமரக்கொடியுடன் இருவரும் வடக்குக் கிழக்கில் தமிழ் மக்கள் மீது இராணுவத்தினர் நிகழ்த்தி வந்த அட்டூழியங்களைப் பாராளுமன்றத்தில் வைத்து அம்பலப்படுத்தியிருந்தனர்.
மறைந்த தமது கணவர் பண்டாரநாயக்கா கைச்சாத்திட்டிருந்த பண்டா செல்வா உடன்படிக்கையை பதவியில் தாம் அமர்த்தப்பட்டால் தாம் நடைமுறைப்படுத்துவார் என வாக்குறுதி தந்த தந்தை செல்வா ஆதரவு பெற்று தென்னிலங்கைத் தமிழர்களது ஆதரவும் பெற்று பதவி பெற்றிருந்த ஸ்ரீமாவோ அம்மையார் ஆட்சியைப் பின்னர் பதவி கவிழ்க்கும் வாய்ப்பும் தந்தை செல்வாவிற்கு கிடையாது போகவில்லை.
ஏரி வீட்டுப் பத்திரிகைகளைப் பொறுப்பேற்பதற்கான மசோதாவை அவரது ஆட்சி கொண்டு வந்த போது சுதந்திரக் கட்சியில் இருந்த சி.பி.டி.சில்வா தலைமையில் பெரும்பிளவு ஏற்பட்ட போது எதிர்க்கட்சியுடன் இணைந்து சம்பந்தப்பட்ட வாக்கெடுப்பில் அம்மையார் ஆட்சியை தந்தை செல்வா தோற்கடித்திருந்தார்.
தந்தை செல்வாவுக்கும் டட்லி சேனாநாயக்காவுக்கும் இடையே மறுபடியும் றோஸ்மிட் பிளேஸிலுள்ள மற்றொரு இல்லத்தில் மு.திருச்செல்வம் இல்லத்தில் மாவட்ட சபைகளை நிறுவுவதாகச் செய்து கொள்ளப்பட்டிருந்த டட்லிசெல்வா உடன்படிக்கையின் பெறுபேறாகவே டட்லிசேனாநாயக்கவினால் அவரது தேசிய அரசினை நிறுவ முடிந்தது.
பண்டாசெல்வா உடன்படிக்கையை ஏற்றுக் கொண்டிருந்தவராகிய தோழர் பிலிப் குணவர்தனாவும் அந்த அமைச்சரவையில் ஓர் உறுப்பினராக இணைந்து கொண்டிருந்தார்.
டட்லியின் தேசிய அரசில் தமிழரசுக் கட்சியும் மூன்று அமைச்சர் பதவிகளையேனும் ஏற்கும்படி வற்புறுத்தப்பட்ட போதும் கட்சியின் கொள்கைப்படி அக்கோரிக்கை நிராகரிக்கப்பட்டது.